钦定古今图书集成/明伦汇编/闺媛典/第257卷 > 盛于鄗妻黄氏
## 钦定古今图书集成/明伦汇编/闺媛典/第257卷 > 盛于鄗妻黄氏

按《靖江县志》：“黄氏，江阴太学黄继元女。年二十一，归
盛于鄗。逾二年鄗亡，黄痛哭几殒，却食欲以身殉。诸
娣姒百方劝慰，始少进汤饮，罄毁其嫁时珠绮，示不
复御。奉翁姑至孝。姑患背疽，氏四月不解带。凡所服
御，非亲制不献，以过恸成疾，濒危请以鄗弟子为其
夫后。不食六日卒，年五十二。崇祯间，奉诏建坊旌表。”